
ДО
ОБЩИНСКИ СЪВЕТ 
БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Даване на съгласие за придобиване на имоти от ДП НКЖИ и БДЖ – Товарни превози ЕАД.


УВАЖАЕМИ ОБЩИНСКИ СЪВЕТНИЦИ,
В продължение последователните действия на Община Бургас за благоустрояване и осигуряване на паркоместа в жилищните райони, бе изработен и одобрен Подробен устройствен план - План за улична регулация на бул. „Мария Луиза“, гр. Бургас в участъка от ул. „Сливница“ до ул. „Сан Стефано“. С плана по западната част на булеварда, се провежда нова улично-регулационна линия, като по този начин се осигурява необходимия допълнителен габарит за изграждане на така необходимото за кв. „Възраждане“ крайулично паркиране и благоустрояване. Този ПУП – ПУР е одобрен решение по т.16 от Протокол № 19/28.01.2025г. на Общински съвет Бургас.
По протежение на бул. „Мария Луиза“ са разположени имоти, собственост на „БДЖ – Товарни превози“ ЕООД и ДП Национална компания железопътна инфраструктура, които не са необходими за упражняване на дейността им. 
„БДЖ – Товарни превози“ ЕООД  е собственик на:  
- Терен открита площ от 733 кв.м., представляващ ПИ с идентификатор 07079.618.180 по КККР на гр. Бургас, с административен адрес: гр. Бургас, бул. „Княгиня Мария Луиза“, находящ се в района на ж.п. гара Владимир Павлов.
- Терен открита площ от 530 кв.м., представляващ обособена част от ПИ с идентификатор 07079.618.183 по КККР на гр. Бургас, с административен адрес: гр. Бургас, бул. „Княгиня Мария Луиза“, находящ се в района на ж.п. гара Владимир Павлов, индивидуализиран в скица за обособяване на временни места за перпендикулярно паркиране.
ДП „Национална Компания Железопътна Инфраструктура“ е собственик на открита площ – 2364 кв.м., с местонахождение гр. Бургас, район на жп гара Владимир Павлов, представляваща ПИ с идентификатор 07079.618.148 по КККР на гр. Бургас.
Всички изброени имоти са подходящи за обособяване на места за паркинги и/или временно перпендикулярно паркиране на МПС.
С цел предприемане на действия по благоустрояване и изграждане на местата за паркиране община Бургас обсъди възможностите, при които същата може да управлява новообособените площи. Най-голяма свобода при управлението им общината ще има, в случай че е техен собственик, поради което е целесъобразно придобиването им в собственост.
След проведени разговори с ръководствата на двете държавни предприятия и с ресорния министър, за имотите на ДП НКЖИ бе намерена законова възможност и изразено съгласие общината да ги придобие безвъзмездно. „БДЖ Товарни превози“ ЕООД, като търговско дружество не може да се разпорежда безвъзмездно с терените си, поради което единствената възможност за придобиването им от страна на общината е чрез покупко-продажба.  
Ето защо, Община Бургас оправи предложение до БДЖ ТОВАРНИ ПРЕВОЗИ“ ЕООД да закупи ПИ с идентификатор 07079.618.180 по КККР на гр. Бургас и ПИ с идентификатор 07079.618.1162 по КККР на гр. Бургас, (представляващ част от бивш ПИ с идентификатор 07079.618.183 по КККР на гр. Бургас), в отговор на което, с писмо вх. №53-00-483/9/08.08.2025г. до Община Бургас, „БДЖ ТОВАРНИ ПРЕВОЗИ“ ЕООД заяви готовност за извършване на продажбата им. 
 От страна на дружеството е възложена и изготвена оценка от независим оценител, с която за двата недвижими имота е определена пазарна стойност в общ размер на 960 939,00 лв. (деветстотин и шестдесет хиляди деветстотин тридесет и девет лева) без ДДС.
С придобиване на имотите от БДЖ ТП ЕООД и ДП НКЖИ Община Бургас ще има възможност да обособи около 200 нови паркоместа върху обща площ от около 4000 кв. метра.
Предвид гореизложеното, предлагам, Общински съвет – Бургас, на основание чл.73, ал.6 от Правилника за организацията и дейността на Общинския съвет и взаимодействието му с общинската администрация на Община Бургас, чл.21, ал.1, т.8 от Закона за местното самоуправление и местната администрация, чл.8, ал.1, във връзка с чл.54 от Закона за държавната собственост и чл.34, ал.2 от Закона за общинската собственост и чл.7 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да приеме следното

Р Е Ш Е Н И Е:

I. Дава съгласие Община Бургас да отправи искане до Българската Държава чрез ДП „Национална Компания Железопътна Инфраструктура“ за придобиване на собственост по реда на чл.54 от ЗДС на следния недвижим имот: ПИ с идентификатор 07079.618.148 по КККР на гр. Бургас с площ от 2364 кв.м., с местонахождение гр. Бургас, район на жп гара Владимир Павлов, съгласно скица-извадка от КККР на гр. Бургас.
II. Дава съгласие Община Бургас да закупи от „БДЖ ТОВАРНИ ПРЕВОЗИ“ ЕООД, правото на собственост върху ПИ с идентификатор 07079.618.180 по КККР на гр. Бургас, с площ от 733кв.м.  и ПИ с идентификатор 07079.618.1162 по КККР на гр. Бургас с площ от 530 кв.м.  за общата сума в размер 960 939,00 лв. (деветстотин и шестдесет хиляди деветстотин тридесет и девет лева) без ДДС 
Приложение: Решение по т.16 от Протокол № 19/28.01.2025г. на Общински съвет Бургас; Писмо изх.№ 53-00-483/7/24.04.2025г. на Община Бургас; Писмо вх. №53-00-483/9/08.08.2025г. в Община Бургас от „БДЖ ТОВАРНИ ПРЕВОЗИ“ ЕООД; Пазарна оценка, изготвена от независим лицензиран оценител; Скица-извадка от одобрен ПУП; Скици на ПИ с идентификатори 07079.618.148, 07079.618.180, 07079.618.1162.


ДИМИТЪР НИКОЛОВ 
Кмет на Община Бургас

